Kostol svätého Jakuba Väčšieho (Jihlava)

Kostol svätého Jakuba Väčšieho je rímskokatolícky kostol svätého Jakuba Väčšieho (označovaný aj ako svätý Jakub Starší) a najväčší kostol v Jihlave. Nachádza sa na Jakubskom námestí a jeho dve veže, z ktorých jedna slúži ako vyhliadková, sú dominantou mesta. Chrám je od roku 2008 chránený ako národná kultúrna pamiatka Českej republiky. Dejiny Kostol začali stavať začiatkom 40. rokov 13. storočia a v máji 1257 k nemu bolo prenesené sídlo farnosti od staršieho kostola sv. Jána Krstiteľa. Severná veža vysoká 63 metrov bola dokončená na začiatku 14. storočia, v 30. rokoch 15. storočia bola pristavená južná veža slúžiaca na zavesenie zvonov. V roku 1591 získali patronátne právo premonštráti zo Strahovského kláštora, ktorí tu pôsobia až do súčasnosti. Na severnej strane kostola bola v roku 1702 pristavená kaplnka Panny Márie Bolestnej, oddelená od chrámového priestoru barokovou mrežou. Pozri aj Zoznam národných kultúrnych pamiatok Českej republiky Iné projekty Commons ponúka multimediálne súbory na tému Kostol svätého Jakuba Väčšieho (Jihlava) Zdroj Tento článok je čiastočný alebo úplný preklad článku Kostel svatého Jakuba Staršího (Jihlava) na českej Wikipédii.